Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelilaissiviili kuoli ja kaksi muuta loukkaantui -
kahdessa erillisessä palestiinalaisten iskussa.
Pääministeri Netanjahu syytti ulkovaltoja siitä, -
että ne yrittävät sanella ehtoja Israelille rauhansopimuksesta.
Islamistijärjestöt lähestyvät druusikyliä -
Syyrian ja Israelin rajalla.
Palestiinalainen mies puukotti israelilaista rajapoliisia -
Jerusalemin Vanhankaupungin portilla. Poliisi ampui puukottajaa.
Ambulanssipalvelun mukaan kumpikin mies on vakavasti haavoittunut.
Poliisin tiedottaja Luba Samri sanoi rajapoliisia puukotetun kaulaan.
Länsirannalla israelilainen siviili kuoli ja toinen loukkaantui iskussa, -
jonka tekijä lienee palestiinalainen asemies.
Poliisin ja armeijan mukaan -
isku tapahtui lähellä Dolevin juutalaisasutusta Länsirannalla.
Kahta 25-vuotiasta miestä hoidettiin iskupaikalla -
ennen kuin heidät vietiin sairaalaan lähelle Tel Avivia.
Poliisin tiedottajan mukaan turvalli- suusjoukot etsivät yhä hyökkääjää.
Ranskan ulkoministeri Fabius sanoi kahden päivän Lähi-idän vierailulla, -
että ulkovaltojen tavoite ei ole puuttua suoraan -
Israelin ja palestiinalaisten rauhanneuvotteluihin.
Hän varoitti vaaroista, joita pattitilanne jatkuessaan aiheuttaisi.
Fabius sanoi lehdistötilaisuudessa King David -hotellissa, -
että hän tahtoo nähdä vuonna 2014 keskeytyneen rauhanprosessin -
käynnistyvän uudelleen kansainvälisellä arabimaista, EU:sta -
ja YK:n turvallisuusneuvoston jäsen- maista koostuvan tukiryhmän avulla.
Israelin―palestiinalaisten kysymys on hyvin tärkeä.
Se on tärkeä koko Lähi-idän rauhalle ja turvallisuudelle.
Se on tärkeä palestiinalaisille ja Israelille.
Se on vielä tärkeämpi saamansa kannatuksen takia.
Koska sitä ei ole ratkaistu, se luo jännitteitä.
Joka hetki tilanteen räjähtämisen riski on olemassa.
Ranska tahtoo auttaa ratkaisun löytämisessä, vaikka se on vaikeaa.
Silti Ranska ei aio luovuttaa.
Aiemmin pääministeri Netanjahu kritisoi Ranskan rauhanaloitetta -
ja syytti ulkovaltojen yrittävän sanella ehtoja rauhansopimukselle.
Hän syytti myös palestiinalaisia siitä, että he välttävät suoria neuvotteluja.
Hän lisäsi: "Jos ehtoja yritetään sanella Israelille, -
yritys kaatuu ja ajaa rauhan kauemmas."
Rauha syntyy vain suorilla neuvotteluilla ilman ennakkoehtoja.
Sitä ei synny YK:n päätöslauselmalla, jota yritetään tyrkyttää ulkopuolelta.
Presidentti Abbas uskoo voivansa välttää suoria neuvotteluja.
Hän tahtoo välttää neuvottelujen kompromisseja.
Miksi hän valitsee sen tien?
Koska vaikka palestiinalaiset pakene- vat neuvotteluista yhä uudelleen, -
Israel saa syyt niskoilleen.
Netanjahu toisti sitoumuksensa kahden valtion malliin -
ja korosti aiempaa vaatimustaan, että palestiinalaispresidentti Abbasin -
pitää tunnustaa Israel juutalaisten kansallisvaltioksi.
Kuusi vuotta sitten kerroin Bar Ilanin yliopistolla -
rauhanvisioni kahdesta valtiosta kahdelle kansalle.
Siinä demilitarisoitu palestiinalais- valtio tunnustaa juutalaisvaltion.
Vaikka en aseta ehtoja neuvottelujen käynnistämiselle, tiedän, -
että rauhan pitää perustua keskinäi- seen tunnustukseen ja turvallisuuteen.
Keskinäinen tunnustus tarkoittaa, että palestiinalaisten on viimeinkin -
tunnustettava Israel juutalaisten kansallisvaltioksi.
On käsittämätöntä, että he odottavat meidän tunnustavan -
palestiinalaisten kansallisvaltion, mutta eivät myönnä -
samaa etuoikeutta meille ja tunnusta juutalaisvaltiota.
Jos he kieltävät jatkossakin juutalaisvaltion oikeutuksen, -
millaista rauhaa he meille tarjoavat?
Toinen pilari eli turvallisuus on itsestään selvä jokaiselle, -
joka seuraa Lähi-idän tilannetta.
Lähi-itä kokee ennennäkemätöntä epävakauden ja väkivallan aikaa.
Lähes vuosisadan olemassa olleet valtiot tuhoutuvat nähtemme, -
ja ääri-islamistit kiirehtivät täyttämään tyhjiön.
ISIS johtaa sunniradikaaleja, Iran šiiamilitantteja.
Terroristiarmeijoita on kerääntynyt Israelin pohjois- ja etelärajalle.
Jos rauhan perusta ei ole raudanlujat turvallisuusjärjestelyt, -
joiden myötä Israel voi puolustaa itseään, -
se rauha ei kestä, emmekä sellaista hyväksy.
Huolemme eivät ole tekosyitä. Ne ovat aitoja.
Rauhansopimus, jossa nämä tosiasiat sivuutetaan, pyyhkiytyy pois -
äärimmäisyyden ja väkivallan tuulten oikkujen myötä.
Yhteisessä lehdistötilaisuudessa Fabiusin kanssa Netanjahu vaati -
Ranskaa estämään huonon sopimuksen Iranin ydinohjelmasta.
Kehotamme Ranskaa pysymään lujana -
ja estämään huonon sopimuksen, joka tasoittaa Iranille tietä ydinpommiin.
USA:n ulkoministeriön uusi raportti Iranin osallisuudesta terrorismiin -
on toinen herätyshuuto.
Iranin kumouksellisuus ja hyökkäävyys on valtoimenaan -
niin Lähi-idässä kuin sen ulkopuolellakin.
Sen verkosto kattaa nyt yli 30 maata monilla eri mantereilla.
Lähestyvän ydinohjelmasopimuksen myötä Iran ei ainoastaan saa -
suoraa tietä ydinaseeseen -
vaan se saa myös monia miljardeja dollareja, -
joilla se voi kehittää terrorismiaan maailmalla -
ja tietysti hyökkäävyyttään Lähi-idässä.
Israelin druuseja kerääntyi Golanilla kukkulalle, -
josta näkee syyrialaiseen druusikylä Haderiin, -
joka on islamistitaistelijoiden piirittämä.
Kiivaissa taisteluissa al-Nusran rintama -
sai kukkulat druusikylän ympäriltä hallintaansa.
Vain eteläinen Israelin raja-aidan puoleinen väylä on auki.
Viime viikolla ryhmä tappoi pohjoisempana Idlibissä 20 druusia.
Se herätti huolta vähemmistöstä, koska kapinalliset ja sunni-islamistit,-
valtaavat alaa presidentti Assadia vastaan.
Haderin läheiset räjähdykset ja ammunta jylisivät Majdal Shamsiin, -
joka on druusikylä Israelin Golanilla.
Monilla sen asukkailla on sukua Haderissa.
Olemme yhteydessä veljiimme ja sukulaisiimme Haderissa, -
sillä olemme heistä hyvin huolissamme.
He ovat kunnossa ja taistelevat kotiensa, perheidensä, lastensa -
ja maansa puolesta Syyrian urhean arabiarmeijan avulla.
Lähiviikkoina Israelin druusit ovat olleet huolissaan syyrialaisveljistään.
He ovat vaatineet Israelin hallitusta toimimaan, -
sillä sekä al-Nusran rintama että ISIS lähestyvät Druusin vuoria, -
jotka sijaitsevat sekä Israelin että Jordanian rajalla.
Israelin druuseista monet palvelevat armeijan ylemmissä tehtävissä.
He ovat varoittaneet liittyvänsä Syyrian taisteluun, -
jos islamistit hyökkäävät Syyrian druusiväestöä vastaan.
Olemme tietysti huolissamme. Tarkkailemme tilannetta.
Toivottavasti tilanne paranee, koska jos taistelu tunkeutuu kylään, -
ihmisiä ei voi estää lähtemästä rajan toiselle puolen sukulaistensa avuksi.
YK:n mukaan 220 000 ihmistä on kuollut nelivuotisessa konfliktissa -
ja miljoonat ovat loukkaantuneet.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen